Gidroponika usulida chorva mollariga ozuqa yetishtirish uskunalarini xarid qilgan chorvachilik subyektlariga subsidiya ajratish tartibi toʻgʻrisidagi vaqtinchalik nizomni tasdiqlash haqida
(resolution, 2025-03-03)

Oʻzbekiston Respublikasi Prezidentining “Chorvachilikni yanada rivojlantirish va chorva ozuqa bazasini mustahkamlash chora-tadbirlari toʻgʻrisida” 2022-yil 8-fevraldagi PQ-121-son qarori ijrosini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Prezidentining “Chorvachilikni yanada rivojlantirish va chorva ozuqa bazasini mustahkamlash chora-tadbirlari toʻgʻrisida” 2022-yil 8-fevraldagi PQ-121-son qaroriga muvofiq 2022-yil 1-yanvardan boshlab 2023-yil 31-dekabrga qadar gidroponika usulida chorva mollariga ozuqa yetishtirish uskunalarini xarid qilish xarajatining 20 foizi respublika budjeti hisobidan qoplab berilishi, bunda mazkur uskuna qiymatining 100 million soʻmdan oshmagan qismi qoplanishi belgilanganligi maʼlumot uchun qabul qilinsin. 2. Quyidagilarni nazarda tutuvchi Gidroponika usulida chorva mollariga ozuqa yetishtirish uskunalarini xarid qilgan chorvachilik subyektlariga subsidiya ajratish tartibi toʻgʻrisidagi vaqtinchalik nizom 1-ilovaga muvofiq tasdiqlansin: chorvachilik subyektlariga gidroponika usulida ozuqa yetishtirish uskunasini xarid qilish xarajatlarining bir qismini qoplash uchun qaytarmaslik sharti bilan beriladigan moliyaviy yordam; chorvachilik subyektlariga gidroponika usulida chorva mollariga ozuqa yetishtirish uskunalarini xarid qilish uchun subsidiya ajratishda talab etiladigan hujjatlar, ularni koʻrib chiqish hamda subsidiya ajratish tartibi; subsidiya ajratishni rad etish asoslari va subsidiya ajratishni rad etish boʻyicha xulosa berish va u boʻyicha shikoyat qilish tartibi. 3. Gidroponika usulida chorva mollariga ozuqa yetishtirish uskunalarini xarid qilgan chorvachilik subyektlariga subsidiya ajratish boʻyicha tuman (shahar) komissiyalarining namunaviy tarkibi 2-ilovaga muvofiq tasdiqlansin. 4. Quyidagilar gidroponika usulida chorva mollariga ozuqa yetishtirish uskunalarini xarid qilgan chorvachilik subyektlariga subsidiya ajratilishini samarali tashkil etishni taʼminlash boʻyicha tuman (shahar) komissiyalarining asosiy vazifalari etib belgilansin: subsidiya oluvchining uskunalarini gidroponika usulida chorva mollariga ozuqa yetishtirish uchun moʻljallanganligi va belgilangan talablarga javob berishini oʻrganish; subsidiya oluvchidan gidroponika usulida chorva mollariga ozuqa yetishtirish uskunalariga tegishli boʻlgan hujjatlarni soʻrab olish; subsidiya oluvchi tomonidan taqdim etilgan hujjatlar asosida oʻtkaziladigan oʻrganishlar orqali ishonchsiz va notoʻgʻri maʼlumotlar mavjudligi yoki maʼlumotlarni buzib koʻrsatish holatlarini aniqlash; gidroponika usulida chorva mollariga ozuqa yetishtirish uskunalarini xarid qilgan chorvachilik subyektlariga subsidiya ajratish yoki ajratishni rad etish boʻyicha xulosa berish. 5. Oʻzbekiston Respublikasi Veterinariya va chorvachilikni rivojlantirish davlat qoʻmitasi Moliya vazirligi hamda Axborot texnologiyalari va kommunikatsiyalarini rivojlantirish vazirligi bilan birgalikda ikki oy muddatda: chorvachilik subyektlariga gidroponika usulida chorva mollariga ozuqa yetishtirish uskunalarini xarid qilish uchun subsidiya ajratish jarayonida my.vetgov.uz elektron axborot tizimi orqali maʼlumotlar almashinuvini; my.vetgov.uz elektron axborot tizimi Yagona interaktiv davlat xizmatlari portaliga integratsiya qilinishini; subsidiya berish bilan bogʻliq davlat xizmatlari koʻrsatish Yagona interaktiv davlat xizmatlari portali orqali joriy etilishini; Yagona interaktiv davlat xizmatlari portalida davlat xizmatlari koʻrsatishning har bir bosqichida murojaatlarning koʻrib chiqilishini kuzatib borish tartibi joriy etilishini taʼminlasin. 6. Oʻzbekiston Respublikasi Veterinariya va chorvachilikni rivojlantirish davlat qoʻmitasi manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 7. Mazkur qarorning bajarilishini nazorat qilish Oʻzbekiston Respublikasi Bosh vazirining agrar va oziq-ovqat sohalarini rivojlantirish masalalari boʻyicha oʻrinbosari Sh.M. Gʻaniyev zimmasiga yuklansin. 1. Ushbu Nizom gidroponika usulida chorva mollariga ozuqa yetishtirish uskunalarini xarid qilgan chorvachilik subyektlari uchun subsidiya berish tartibini belgilaydi hamda 2023-yil 31-dekabrga qadar amal qiladi. 2. Ushbu Nizomda quyidagi asosiy tushunchalar qoʻllaniladi: subsidiya — chorvachilik subyektlariga gidroponika usulida ozuqa yetishtirish texnologiyasini xarid qilish xarajatlarining bir qismini qoplash uchun qaytarmaslik sharti bilan beriladigan moliyaviy yordam; subsidiya oluvchi subyektlar — gidroponika usulida chorva mollariga ozuqa yetishtirish uskunalarini xarid qilgan chorvachilik subyektlari; gidroponika — tuproqsiz sunʼiy muhitda oʻsimliklarni yetishtirish usuli. 3. Gidroponika usulida chorva mollariga ozuqa yetishtirish uskunalarini xarid qilish xarajatining 20 foizi Oʻzbekiston Respublikasining respublika budjeti hisobidan qoplab berilishi, bunda mazkur uskuna qiymatining 100 million soʻmdan oshmagan qismi qoplanadi. 4. Subsidiya berishni rad etish uchun quyidagilar asos boʻladi: subsidiya oluvchi subyekt tomonidan taqdim etilgan hujjatlarda ishonchsiz va notoʻgʻri maʼlumotlar mavjudligi yoki maʼlumotlarni buzib koʻrsatish holatlari aniqlanganda; mazkur Nizomning 8-9-bandlarida belgilangan talablarga rioya etilmaganda. Ushbu bandda qayd etilganidan tashqari boshqa holatlarda subsidiya oluvchi subyektga subsidiya ajratishni rad etishga yoʻl qoʻyilmaydi. 5. Subsidiya berish rad etilgan taqdirda, koʻrsatilgan kamchiliklar bartaraf etilgandan soʻng talabgor ushbu Nizomda belgilangan tartibda qayta ariza topshirish huquqiga ega. 6. Subsidiya oluvchi subyekt subsidiya ajratilishini rad etish boʻyicha xulosadan norozi boʻlgan taqdirda, belgilangan tartibda yuqori turuvchi tashkilotga yoki sudga shikoyat qilishi mumkin. 7. Subsidiya oluvchi subyektlar oʻz xoʻjaligida joriy qilgan gidroponika usulida ozuqa yetishtirish texnologiyasi uchun subsidiya olish maqsadida Oʻzbekiston Respublikasi Veterinariya va chorvachilikni rivojlantirish davlat qoʻmitasining my.vetgov.uz elektron axborot tizimi yoki Yagona interaktiv davlat xizmatlari portali (keyingi oʻrinlarda — YAIDXGT) orqali hududiy “Chorvanasl” markazi tuman vakiliga (keyingi oʻrinlarda — Vakil) ariza bilan murojaat qiladi. 8. Arizaga quyidagi hujjatlar ilova qilinadi: gidroponika usulida ozuqa yetishtirish uskunalarini oʻrnatish boʻyicha shartnoma hamda hisobvaraq-faktura hujjatlari nusxasi; agar uskunalar import qilingan boʻlsa, bojxona yuk deklaratsiyasi nusxasi. Taqdim etilgan hujjatlarning toʻliq va haqqoniyligi uchun subsidiya oluvchi subyektlar shaxsan javobgar hisoblanadi. 9. Chorvachilik subyekti tomonidan joriy qilingan gidroponika usulida ozuqa yetishtirish texnologiyasiga subsidiya olish uchun ariza ushbu Nizomga l-ilovada keltirilgan namunaga muvofiq topshiriladi. Vakil subsidiya berish bilan bogʻliq ariza va unga ilova qilingan hujjatlarni koʻrib chiqish uchun bir ish kunida gidroponika usulida chorva mollariga ozuqa yetishtirish uskunalarini xarid qilgan chorvachilik subyektlariga subsidiya ajratilishini samarali tashkil etishni taʼminlash boʻyicha tuman (shahar) komissiyalariga (keyingi oʻrinlarda — komissiya) taqdim etadi. 10. Subsidiya oluvchi subyektlar tomonidan taqdim etilgan arizani koʻrib chiqish ushbu Nizomga 2-ilovaga muvofiq sxema asosida amalga oshiriladi. 11. Komissiya subsidiya oluvchi subyektning arizasiga koʻra ushbu Nizomga 3-ilovaga muvofiq Elektron hisobvaraq-fakturaga kiritiladigan jihozlarning barchasi oʻrnatilganiga ishonch hosil qilgan taqdirda, gidroponika usulida ozuqa yetishtirish uskunasi boʻyicha besh ish kunida ushbu Nizomga 4-ilovaga muvofiq xulosa beradi hamda ushbu xulosani “my.vetgov.uz” sayti orqali elektron shaklda Oʻzbekiston Respublikasi Veterinariya va chorvachilikni rivojlantirish davlat qoʻmitasi huzuridagi “Oʻzbekchorvanasl” agentligiga (keyingi oʻrinlarda — Agentlik) taqdim etadi. 12. Agentlik xulosa kelib tushgan sanadan boshlab bir ish kunida subsidiya ajratilishi yoki ajratilmasligi yuzasidan ariza beruvchiga my.vetgov.uz elektron axborot tizimi yoki YIDXP orqali javob xati yuboradi. 13. Agentlik kalendar yil mobaynida subsidiya oluvchi subyektlardan tushgan arizalarga muvofiq umumlashtirilgan subsidiya mablagʻini moliyalashtirish boʻyicha Oʻzbekiston Respublikasi Moliya vazirligiga buyurtma taqdim etadi. 14. Komissiya xulosasi ijobiy boʻlgan taqdirda, elektron shakldagi maʼlumotlar my.vetgov.uz elektron axborot tizimi orqali Agentlik tomonidan Oʻzbekiston Respublikasi Moliya vazirligi Gʻaznachiligiga yuboriladi. Bu toʻgʻrisida subsidiya oluvchi subyektga my.vetgov.uz elektron axborot tizimi yoki YIDXP orqali maʼlum qilinadi. 15. Oʻzbekiston Respublikasi Moliya vazirligi Gʻaznachiligi xulosani olganidan soʻng bir ish kunida budjetdan tegishli subsidiya summasini subsidiya oluvchi subyektning bank hisobvaragʻiga oʻtkazadi. 16. Oʻzbekiston Respublikasi Moliya vazirligi kelgusi yil uchun Oʻzbekiston Respublikasi Davlat budjeti parametrlarini shakllantirishda subsidiya oluvchi subyektlarga subsidiya berish uchun zarur mablagʻlarni hisobga oladi. 17. Subsidiya berish boʻyicha yuzaga keladigan kelishmovchiliklar tomonlar oʻrtasida muzokaralar oʻtkazish orqali hal qilinadi. Kelishmovchiliklarni muzokaralar oʻtkazish orqali hal qilishning iloji boʻlmaganda, sud tartibida hal qilinadi. 18. Subsidiya oluvchi subyektlarga beriladigan subsidiyaning yetkazilishi Davlat moliyaviy nazorati inspeksiyasi tomonidan nazorat qilinadi. 19. Ushbu Nizom talablari buzilishida aybdor boʻlgan shaxslar qonunchilik hujjatlariga muvofiq javob beradilar. 1. Yuridik shaxsning toʻliq nomi: 2. Joylashgan joyi: (pochta manzili) 3. STIR raqami: 4. Bank rekvizitlari: (bank boʻlimi nomi, MFO va hisobvaragʻi) 5. Telefon raqami: 6. Elektron pochta manzili: 7. Gidroponika texnologiyasini qurib bergan yuridik shaxs nomi 8. Gidroponika texnologiyasini qurib bergan yuridik shaxsning bank rekvizitlari (manzili) 9. Gidroponika texnologiyasining bir kunlik quvvati, kg Bosqichlar Subyektlar Tadbirlar Bajarish muddatlari 1-bosqich Subsidiya oluvchi subyekt Talabgor subsidiya olish maqsadida Veterinariya va chorvachilikni rivojlantirish davlat qoʻmitasining my.vetgov.uz elektron axborot tizimi yoki Yagona interaktiv davlat xizmatlari portali (YIDXP) orqali hududiy “Chorvanasl” markazi tuman vakiliga ariza bilan murojaat qiladi. Gidroponika usulida ozuqa yetishtirish texnologiyasini joriy qilgandan soʻng 2-bosqich “Chorvanasl” markazi tuman vakili Subsidiya berish bilan bogʻliq ariza va unga ilova qilingan hujjatlarni koʻrib chiqish uchun komissiyaga taqdim etadi. Bir ish kunida 3-bosqich Komissiya (subsidiya berish boʻyicha tuman (shahar) komissiyasi) Komissiya subsidiya oluvchi subyektning arizasi va unga ilovaga qilingan hujjatlarni koʻrib chiqib, xulosa beradi hamda my.vetgov.uz elektron axborot tizimi orqali elektron shaklda “Oʻzbekchorvanasl” agentligiga taqdim etadi. Besh ish kunida 4-bosqich “Oʻzbekchorvanasl” agentligi Komissiyaning xulosasiga asosan subsidiya oluvchi subyektga subsidiya berilishi yoki berilmasligi toʻgʻrisida my.vetgov.uz elektron axborot tizimi yoki YIDXP orqali javob xati yuboradi. Bu toʻgʻrisida subsidiya oluvchi subyektga my.vetgov.uz tizimi yoki YIDXP orqali maʼlum qiladi. Bir ish kunida 5-bosqich “Oʻzbekchorvanasl” agentligi Komissiya xulosasi ijobiy boʻlgan taqdirda, elektron shakldagi maʼlumotlarni my.vetgov.uz elektron axborot tizimi orqali Moliya vazirligi Gʻaznachiligiga yuboradi. Bir ish kunida 6-bosqich Moliya vazirligi Gʻaznachiligi Moliya vazirligi Gʻaznachiligi xulosani olgandan soʻng subsidiya oluvchi subyektning bank hisobvaragʻiga belgilangan tartibda tegishli subsidiya summasini oʻtkazadi. Bir ish kunida T/r Mahsulot nomi Oʻlchov birligi Mahsulot (xizmat)larning Yagona elektron milliy katalogi boʻyicha identifikatsiya kodi 1. Koʻp qatlamli tuzilma (alyumin, nerjavika, otsenkovka) 2. Sugʻorish uchun idish (TRUBA) (plastik idish) 3. Avtomatika va tizim nazorati 4. Suvni tozalash filtri 5. Suv taʼminoti nasosi 6. Sugʻorish uchun quvurlar 7. Suv aeratori 8. Suv ozonatori 9. Suv isitkich TEN 10. Havo tozalash filtri 11. Ventilyatsiya tizimi 12. Gidroponika yashil ozuqalarni yetishtirish uchun lotoklar (plastik, nerjavika, otsenkovka) 13. Yorugʻlik manbalari 14. Konditsioner “TASDIQLAYMAN” Tuman (shahar) hokimining qishloq va suv xoʻjaligi masalalari boʻyicha oʻrinbosari, komissiya raisi _____________________ (imzo, muhr) (F.I.O.) 20___ yil “____” _____________ ____________ tuman (shahri)da tuman (shahar)da gidroponika usulida chorva mollariga ozuqa yetishtirish uskunalarini xarid qilgan chorvachilik subyektlariga subsidiya ajratish boʻyicha tuman (shahar) komissiyasi ____________ (fermer xoʻjaligi, boshqa qishloq xoʻjaligi korxonasi nomi)ning 20____ yil ___________ dagi murojaatini joyida oʻrganib chiqdi va quyidagilarni aniqladi: gidroponika usulida chorva mollariga ozuqa yetishtiruvchi ____________ (fermer xoʻjaligi, boshqa qishloq xoʻjaligi korxonasi nomi)ning 20___ yilda ____________ga gidroponika usulida ozuqa yetishtirish uskunalarini oʻrnatish boʻyicha jami qiymati ____________ soʻm boʻlgan shartnoma tuzgan; 20___ yilda _________ (fermer xoʻjaligi, boshqa qishloq xoʻjaligi korxonasi nomi) gidroponika usulida ozuqa yetishtirish uskunalarini oʻrnatib ishga tushirgan. XULOSA: gidroponika usulida chorva mollariga ozuqa yetishtiruvchi ____________ (fermer xoʻjaligi, boshqa qishloq xoʻjaligi korxonasi nomi)ga jami ____ soʻm miqdorida subsidiya toʻlash maqsadga muvofiq/muvofiq emas. Tuman (shahar) veterinariya va chorvachilikni rivojlantirish boshqarmasi boshligʻi, komissiya raisi oʻrinbosari imzo/muhr tuman (shahar) agrosanoat majmui ustidan nazorat qilish inspeksiyasi boshligʻi imzo/muhr tuman (shahar) moliya boʻlimi mudiri imzo/muhr hududiy “Chorvanasl” markazi tuman vakili, komissiya kotibi imzo/muhr 1. Lavozimi boʻyicha — tuman (shahar) hokimining qishloq va suv xoʻjaligi masalalari boʻyicha oʻrinbosari, komissiya raisi 2. Lavozimi boʻyicha — tuman (shahar) veterinariya va chorvachilikni rivojlantirish boʻlimi boshligʻi, komissiya raisi oʻrinbosari 3. Lavozimi boʻyicha — tuman (shahar) agrosanoat majmui ustidan nazorat qilish inspeksiyasi boshligʻi 4. Lavozimi boʻyicha — tuman (shahar) moliya boʻlimi mudiri 5. Lavozimi boʻyicha — hududiy “Chorvanasl” markazi tuman vakili, komissiya kotibi